Peter Bangs Vej 5B 2000 Frederiksberg Telefon 33 73 00 33 kirkefondet@kirkefondet.dk Dato: Oktober 2023

Skal jeres kirke være med i brochurerne »Vejkirker og andre åbne kirker« i 2024?

Kære menighedsråd

Er jeres kirke åben, eller har I måske planer om at åbne den udover gudstjenestetiden? Så inviterer vi jer til at være med i brochurerne over ”Vejkirker og andre åbne kirker”. 431 kirker var med i 2023, og brochurerne er en rigtig god guide til alle dem, der gerne vil besøge landets kirker.

Kirkefondet har siden 2001 udgivet de landsdækkende brochurer ”Vejkirker og andre åbne kirker”. Brochurerne udkommer i to udgaver: én for Jylland og en for Øerne, og de bliver trykt i et oplag på næsten 90.000 eksemplarer, der bliver sendt ud til de deltagende kirker samt til biblioteker, turistbureauer, campingpladser, motorvejsstationer, vandrerhjem mv. over hele landet. Vi får også mange henvendelser fra private, der ønsker brochuren tilsendt. Brochurerne bliver altså brugt, og når langt omkring, og hvert år får ordningen en del presseomtale. Desuden kan man downloade brochurerne på www.vejkirker.dk, og søge på vejkirkerne fra både computer, tablet og smartphone, når man planlægger sin tur.

I brochuren er det muligt at fortælle kort om kirken, dens åbningstider, særlige arrangementer m.v. Man kan også vælge forskellige symboler, der f.eks. markerer, om kirken er cykelvenlig vejkirke eller den ligger på Den Danske Klosterrute, ved Hærvejen m.m. I 2024 tilføjer vi et nyt symbol, som markerer, hvis kirken har en seværdig kirkegård.

Vi vedlægger et eksemplar af brochuren fra i år, så I kan se den. Næste års brochurer vil blive udarbejdet og udsendt efter samme koncept og vil blive sendt ud i slutningen af marts 2024.

Prisen for at deltage i 2024 er kr. 1.600,- + moms, i alt kr. 2.000,- for omtale af én kirke. Dette beløb dækker udgifterne til redigering, layout, trykning og distribution til turistbureauer, biblioteker, campingpladser m.fl. Kirken får tilsendt 100 brochurer eller andet ønsket antal ved udgivelse. Prisen er ikke afhængig af antal brochurer, man bestiller.

Tilmelding til vejkirkeordningen sker ved at udfylde den vedlagte tilmeldingsblanket med jeres oplysninger og sende den til os hurtigst muligt og senest mandag den 18. december 2023 eller udfylde blanketten online. Læs mere på de medfølgende sider eller kontakt mig for yderligere oplysninger.

Med venlig hilsen
Charlotte Lydholm, Kirkefondet

cl@kirkefondet.dk eller tlf. 25 46 88 14